#import "../PageTemplate.typ": *
#import "@preview/treet:1.0.0": *
#import "@preview/tiaoma:0.3.0"
#set heading(numbering: "1.1", offset: 1)

= Flutter <flutter>

#i Flutter เป็นชุดพัฒนาซอฟต์แวร์ UI แบบโอเพนซอร์สที่สร้างโดย Google
สามารถใช้พัฒนาแอปพลิเคชันข้ามแพลตฟอร์มจากฐานโคดเดียวสำหรับเว็บ Fuchsia, Android, iOS,
Linux, macOS และ Windows โดย Flutter ได้รับการพูดถึงครั้งแรกในปี 2015
และเปิดตัวในเดือนพฤษภาคม 2017 และ Flutter ถูกใช้งานภายในโดย Google ในแอปพลิเคชันต่างๆ
เช่น Google Pay และ Google Earth รวมถึงโดยนักพัฒนาซอฟต์แวร์รายอื่นๆ เช่น ByteDance
และ Alibaba

#i Flutter จะสร้างแอปพลิเคชันที่มีเอ็นจิ้นการเรนเดอร์ของตัวเอง ซึ่งส่งข้อมูลพิกเซลไปยังหน้าจอโดยตรง
ซึ่งแตกต่างจากเฟรมเวิร์ก UI อื่น ๆ อีกมากมายที่อาศัยแพลตฟอร์มเป้าหมายเพื่อจัดหาเอ็นจิ้นการเรนเดอร์
เช่น แอป Android พื้นฐานที่ใช้ Android SDK ระดับอุปกรณ์ หรือ iOS SDK ที่ใช้ UI stack
ในตัวของแพลตฟอร์มเป้าหมาย การควบคุมขั้นตอนการแสดงผลของ Flutter
ช่วยลดความยุ่งยากในการรองรับหลายแพลตฟอร์ม เนื่องจากสามารถใช้โคด UI
ที่เหมือนกันได้กับทุกแพลตฟอร์มเป้าหมาย

#pagebreak()

== การติดตั้งโปรแกรมเขียนโคด

#i จริง ๆ แล้วนั้น Flutter สามารถทำงานกับโปรแกรมเขียนโคดใดก็ได้ แต่มีโปรแกรมเหล่านี้ที่อาจมีประสบการณ์การพัฒนาที่ดีกว่าโปรแกรมอื่น:

- Visual Studio Code (VS Code)
- Android Studio
- JetBrains IntelliJ
- Firebase Studio

#i โครงงานนี้ใช้โปรแกรมเขียนโคด Android Studio เป็นหลักเนื่องจากแอพลิเคชันโครงงานมี Android เป็นเป้าหมายหลัก และ Android SDK สามารถจัดการได้ง่ายกว่าใน Android Studio

=== Android Studio

#i Android Studio สามารถดาวน์โหลดได้ผ่าน https://developer.android.com/studio หรือสามารถถูกติดตั้งและจัดการผ่านแอพลิเคชัน JetBrains Toolbox ได้เช่นกัน (https://www.jetbrains.com/toolbox-app/)

== การติดตั้ง Flutter <flInstall>

#i การติดตั้ง Flutter สามารถทำได้สองวิธีด้วยกัน คือการติดตั้งผ่าน Visual Studio Code (VS Code) และการติดตั้งด้วยตนเอง โดยหากต้องการใช้ VS Code เป็นโปรแกรมเขียนโคดอยู่แล้ว สามารถติดตั้งผ่าน VS Code ได้เลย

#i แต่ก่อนอื่น ต้องทำการติดตั้งโปรแกรมและไลบรารีพื้นฐานที่จำเป็นสำหรับ Flutter ก่อน

=== การติดตั้งโปรแกรมและไลบรารีที่จำเป็น

==== Windows

#grid(
  columns: 2,
  column-gutter: 1em,
  [#i ในการพัฒนาซอฟต์แวร์บน Windows ด้วย Flutter คุณจำเป็นต้องติดตั้ง Git สำหรับ Windows ซึ่งคุณสามารถดูขั้นตอนการติดตั้งได้โดยการสแกน QR code ด้านข้าง หรือที่ https://git-scm.com/install/windows หรือเพียงแค่ใช้ WinGet ในการติดตั้งโดยการใช้คำสั่งด้านล่าง],
  tiaoma.qrcode("https://git-scm.com/install/windows", width: 1in, alt: "QR โคดสำหรับหน้าการติดตั้ง Git สำหรับ Windows"),
)

```sh
winget install --id Git.Git -e --source winget
```

==== Linux

#i Flutter ใช้ไลบรารีดังต่อไปนี้ในขั้นตอนการพัฒนาแอพลิเคชันบน Linux (development dependencies; ยังไม่รวมไลบรารีและโปรแกรมที่ต้องมีในการสร้างแอพลิเคชัน _สำหรับ_ Linux)

#grid(
  columns: 2,
  column-gutter: 2in,
  [
    - curl
    - git
    - unzip
  ],
  [
    - xz
    - zip
    - glu
  ],
)

หากต้องการคำสั่งในการติดตั้งแพคเกจเหล่านี้ โปรดดู@flLinuxDetails

==== macOS

#i จำเป็นต้องทำการติดตั้งเครื่องมือ command-line Xcode เพื่อเข้าถึงเครื่องมือที่ Flutter จำเป็นต้องใช้ รวมถึง Git

ในการดาวน์โหลดเครื่องมือ ใช้คำสั่งต่อไปนี้ในเทอร์มินัลที่คุณเลือก:

```sh
xcode-select --install
```

#i หากคุณไม่ได้ติดตั้งเครื่องมืออยู่แล้ว จะมีไดอะลอกเพื่อคอนเฟิร์มว่าคุณต้องการที่จะติดตั้งมัน กด *Install* และกด *Done* เมื่อทำการติดตั้งเสร็จสิ้นแล้ว

=== การติดตั้งผ่าน Visual Studio Code

1. เปิด VSCode
2. ติดตั้งส่วนขยาย Flutter \
  อยู่ภายใต้ ID `Dart-Code.flutter` ทั้งบน Visual Studio Marketplace และ OpenVSX
3. ติดตั้ง Flutter ด้วย VS Code
  + เปิด Command Palette ด้วยเมนู *View* > *Command Palette* หรือกด Ctrl + Shift + P
  + ใน Command Palette พิมพ์ `flutter`.
  + เลือก *Flutter: New Project*
  + VS Code จะให้คุณเลือก Flutter SDK บนคอมพิวเตอร์ของคุณ เลือก *Download SDK*
  + เมือหน้าไดอะลอก *Select Folder for Flutter SDK* แสดงขึ้น เลือกสถานที่ที่คุณอยากติดตั้ง Flutter
  + คลิก *Clone Flutter* \
    ในระหว่างการดาวน์โหลด VS Code จะแสดงการแจ้งเตือนนี้:
    ```
    Downloading the Flutter SDK. This may take a few minutes.
    ```
    การดาวน์โหลดนี้จะใช้เวลาสองสามนาที หากคุณเชื่อว่าการดาวน์โหลดหยุดชะงัก คุณสามารถคลิก *Cancel* แล้วเริ่มต้นการติดตั้งใหม่ได้
  + คลิก *Add SDK to PATH* \
    เมื่อเสร็จสิ้น จะมีการแจ้งเตือน
    ```
    The Flutter SDK was added to your PATH
    ```
  + VS Code อาจแสดงการแจ้งเตือนเกี่ยวกับการเก็บข้อมูลของ Google หากคุณยินยอม คลิก *OK*
  + เพื่อความแน่ใจ กรุณาปิดเทอร์มินัลทุกหน้าต่างหรือรีสตาร์ท VS Code เพื่อให้แน่ใจว่า Flutter จะสามารถใช้ผ่านเทอร์มินัลได้
4. เมื่อเสร็จสิ้น ใช้คำสั่ง `flutter doctor -v` ในเทอร์มินัลที่คุณเลือกเพื่อตรวจสอบการติดตั้ง Flutter ของคุณ \
  หากคำสั่งไม่เจอหรือเกิดข้อผิดพลาดขึ้น ตรวจสอบ https://docs.flutter.dev/install/troubleshoot สำหรับข้อมูลเพิ่มเติม

#pagebreak()

=== การติดตั้งด้วยตนเอง

#i แนะนำให้ทำตาม https://docs.flutter.dev/install/manual#install-flutter เนื่องจากกระบวนการนี้ต้องใช้ข้อมูลที่ใหม่ล่าสุด

1. ดาวน์โหลด Flutter (สามารถหาปุ่มดาวน์โหลดได้จากลิงก์ด้านบน)
2. สร้างโฟลเดอร์สำหรับเก็บ Flutter SDK
3. ทำการแตกไฟล์ที่ดาวน์โหลดมา
4. เพิ่ม Flutter เข้าไปยัง PATH ของคุณ (วิธีการขึ้นอยู่กับระบบปฏิบัติการ)
5. ยืนยันความถูกต้องของการติดตั้งของคุณด้วยคำสั่ง `flutter doctor -v`

== Dart

#i Dart เป็นภาษาโปรแกรมที่ออกแบบโดย Lars Bak และ Kasper Lund และพัฒนาโดย
Google สามารถใช้พัฒนาแอปพลิเคชันบนเว็บ มือถือ เซิร์ฟเวอร์ และเดสก์ท็อปได้ และยังเป็นภาษาหลักที่ใช้ในการพัฒนาแอพลิเคชัน Flutter

#i Dart เป็นภาษาเชิงวัตถุ อิงคลาส และรวบรวมขยะ (garbage-collection) ด้วยไวยากรณ์แบบ C สามารถคอมไพล์เป็นโค้ดเครื่อง JavaScript หรือ WebAssembly ได้ รองรับอินเทอร์เฟซ มิกซ์อิน คลาสนามธรรม เจเนอริกแบบรีไฟด์ และการอนุมานชนิดข้อมูล

== การสร้างโปรเจกต์

#i ตั้งแต่หัวข้อนี้เป็นต้นไป จะเป็นข้อมูลสำหรับการทำงานกับ Android Studio เป็นหลักเนื่องจากเป็นโปรแกรมหลักที่ถูกใช้งานในการพัฒนาแอพลิเคชันโครงงานนี้

#i หากยังไม่ได้ติดตั้งปลั๊กอิน Flutter โปรดติดตั้งปลั๊กอินก่อน โดยหากอยู่ในหน้าต้อนรับ สามารถติดตั้งปลั๊กอินได้โดยการเข้าไปยังแท็บ *Plugins* หรือหากเปิดโปรเจกต์อื่นอยู่ สามารถเข้าถึงหน้าปลั๊กอินได้โดยการกดที่ไอคอนฟันเฟืองในแถบเครื่องมือ แล้วกด *Plugins...* หลังจากนั้น ในแท็บ *Marketplace* ของหน้าปลั๊กอิน ค้นหา *Flutter* (ผู้ผลิตปลั๊กอินคือ Google) แล้วกด *Install*

#afigure(
  image("Flutter/homePage.png", width: 65%),
  attr: "ส่วนหนึ่งของโครงงาน, ศตคุณ อุตมะ, ภายใต้ CC BY-SA 4.0",
  alt: "หน้ายินดีต้อนรับในแท็บ Projects ที่กำลังแสดงรายการโปรเจกต์และปุ่มในการสร้างโปรเจกต์ใหม่",
  caption: [หน้ายินดีต้อนรับใน Android Studio],
)

#i เมื่อคลิก *New Flutter Project* จะมีหน้าถามสถานที่ติดตั้ง Flutter SDK หลังจากนั้น กด *Next* แล้วจะมีหน้าต่อไปนี้ขึ้นมาเพื่อให้คุณกรอกรายละเอียดโปรเจกต์

#afigure(
  image("Flutter/newProjectPage.png", width: 80%),
  attr: "ส่วนหนึ่งของโครงงาน, ศตคุณ อุตมะ, ภายใต้ CC BY-SA 4.0",
  alt: "หน้ากรอกรายละเอียดโปรเจกต์ใหม่",
  caption: [หน้าโปรเจกต์ใหม่],
)

รายละเอียดที่จำเป็นต้องกรอกในการสร้างโปรเจกต์ใหม่มีดังนี้:

- *Project name:* ชื่อโปรเจกต์
- *Project location:* โฟลเดอร์ที่ต้องการเก็บโปรเจกต์
- *Description:* รายละเอียดโปรเจกต์
- *Project type:* ประเภทโปรเจกต์ ในกรณีนี้เป็นค่า *Application* เนื่องจากเราต้องการสร้างแอพลิเคชัน
- *Organization:* โดเมนเนมย้อนหลังขององค์กรที่พัฒนา (Reverse domain name notation; Reverse-DNS)
- *Android language:* เลือกระหว่าง Java และ Kotlin เป็นภาษาหลักที่ใช้ในแอพลิเคชัน Android
- *Platforms:* แพลตฟอร์มที่โปรเจกต์จะรองรับ อย่างไรก็ตาม การสร้างไฟล์ไบนารีสำหรับแอพลิเคชันขึ้นอยู่กับแพลตฟอร์มที่พัฒนาแอพลิเคชันเช่นกัน หมายความว่า ถึงแม้ตามทฤษฎีแล้วแอพลิเคชันของคุณจะรองรับ iOS คุณต้องมีอุปกรณ์ Mac ในการสร้างไฟล์แอพลิเคชัน iOS ออกมา

เมื่อทำการใส่รายละเอียดทั้งหมดแล้ว สามารถกด Create เพื่อสร้างโปรเจกต์ได้เลย

== แอพลิเคชันตัวอย่าง

เมื่อกดรันแอพลิเคชันด้วยไอคอน #box(image("Flutter/vscode_play.svg", alt: "Play"), baseline: 15%) (หรือ Shift+F10 ใน Android Studio) จะได้แอพลิเคชันดังรูปด้านล่างออกมา

#afigure(
  grid(
    columns: 2,
    align: horizon,
    image(
      "Flutter/mobileExampleApp.png",
      height: 2.5in,
      alt: "แอพลิเคชันมือถือ มีแถบสีม่วง ตัวเลขแสดงจำนวนครั้งที่กดปุ่มและปุ่มกดเพิ่มจำนวน",
    ),
    image(
      "Flutter/desktopExampleApp.png",
      width: 90%,
      alt: "โปรแกรมคอมพิวเตอร์ แถบหน้าต่างโปรแกรมสีดำ ในหน้าต่างประกอบด้วยส่วนประกอบคล้ายแอพลิเคชันบนโทรศัพท์",
    ),
  ),
  attr: "ส่วนหนึ่งของโครงงาน, ศตคุณ อุตมะ, ภายใต้ CC BY-SA 4.0",
  caption: [แอพลิเคชันตัวอย่างบน Android 15 และ Arch Linux],
)

#show raw.where(block: true): set block(below: 2em)

_*หมายเหตุ:* โคดในห้วข้อนี้ถูกนำ comment ออกเพื่อความรวบรัด_

ภายในโฟลเดอร์โปรเจกต์ใหม่ จะมีไฟล์ `lib/main.dart` พร้อมแอพลิเคชันตัวอย่าง

โดยในบรรทัดแรก จะมีการนำเข้า Material UI

```dart
import 'package:flutter/material.dart';
```

และถัดมา จะมีฟังก์ชันหลักชื่อ `main` ที่ทำหน้าที่ในการรันแอพลิเคชัน โดยมีการรับอาร์กิวเมนต์เป็นวิดเจ็ท ซึ่งในกรณีนี้เป็นการสร้างวัตถุจากคลาส `MyApp` ที่เป็นวิดเจ็ท

```dart
void main() {
  runApp(const MyApp());
}
```

ถัดมาจะมีคลาส `MyApp` ที่สืบทอดมาจาก `StatelessWidget` ซึ่งคือคลาสสำหรับวิดเจ็ทที่ไร้สถานะ ("Stateless")

```dart
class MyApp extends StatelessWidget {
```

ซึ่งในคลาสจะมี constructor ที่สามารถรับค่าคีย์ได้:
```dart
  const MyApp({super.key});
```

และจะมีฟังก์ชันในการสร้างวิดเจ็ท ซึ่งฟังก์ชันนี้เป็นการสืบทอดฟังก์ชันมา สังเกตได้จาก `@override`

```dart
  @override
  Widget build(BuildContext context) {
```

และในฟังก์ชันจะมีการสร้างวัตถุ MaterialApp ซึ่งมีหน้าที่ในการเก็บข้อมูลเกี่ยวกับแอพลิเคชัน Material UI รวมถึงข้อมูลเช่น ชื่อแอพลิเคชัน (`title`) และธีม (`theme`)

```dart
    return MaterialApp(
      title: 'Flutter Demo',
```

โดยข้อมูลธีมนั้นถูกเก็บด้วยการสร้างวัตถุ `ThemeData`

```dart
      theme: ThemeData(
```

และมีการสร้างธีมสีจากสีหลักโดยการใช้เมธอด `ColorScheme.fromSeed` แต่ในโคดด้านล่างนี้
คลาส `ColorScheme` นั้นถูกอนุมานขึ้นมา โดยใน Dart 3.10 มีฟีเจอร์ "dot shorthands" ซึ่งเป็นทางลัดในการข้ามการเขียนชื่อคลาส ซึ่งชื่อคลาสสามารถถูกอนุมานขึ้นมาได้เนื่องจากอาร์กิวเมนต์ `colorScheme` นั้นคาดหวังค่าที่เป็นวัตถุจากคลาส `ColorScheme` อยู่แล้ว

```dart
        colorScheme: .fromSeed(seedColor: Colors.deepPurple),
      ),
```

และต่อมา อาร์กิวเมนต์ `home` เป็นอาร์กิวเมนต์ที่รับค่าเป็นวิดเจ็ทซึ่งจะเป็นหน้าแรกของแอพลิเคชัน

```dart
      home: const MyHomePage(title: 'Flutter Demo Home Page'),
    );
  }
}
```

ถัดมา มีการสร้างคลาส `MyHomePage` ที่ถูกใช้ด้านบน โดยคลาสเป็น `StatefulWidget` ซึ่งหมายความว่า เป็นคลาสที่มีสถานะ (State)

```dart
class MyHomePage extends StatefulWidget {
```

โดยใน constructor มีการรับค่าพารามีเตอร์ `title`

```dart
  const MyHomePage({super.key, required this.title});
```

โดยคลาสนี้เป็นคลาสที่เก็บการตั้งค่าวิดเจ็ท และเป็นคลาสที่เก็บค่าพารามิเตอร์จากวิดเจ็ทที่เหนือกว่า และตัวแปรในคลาสย่อยของ `StatefulWidget` นั้นจะมีคีย์เวิร์ด `final` เสมอ ซึ่งหมายถึงว่า ตัวแปรนี้เปลี่ยนแปลงไม่ได้หลังจากสร้างวัตถุจากคลาสแล้ว

```dart
  final String title;
```

ต่อมาจึงมีการสร้างวัตถุ State ซึ่งในฟังก์ชัน `createState` ที่ถูกสืบทอดมานั้น จะมีการสร้างวัตถุ State จากคลาส `_MyHomePageState` (โดยที่ `_` หมายถึงว่าคลาสนั้นเป็นส่วนตัวและไม่ควรถูกนำเข้าโดยไฟล์อื่น)

```dart
  @override
  State<MyHomePage> createState() => _MyHomePageState();
}
```

```dart
class _MyHomePageState extends State<MyHomePage> {
  int _counter = 0;

  void _incrementCounter() {
```

โดยในฟังก์ชัน `_incrementCounter` มีการเรียกใช้ฟังก์ชัน `setState` ซึ่งจะแจ้งเตือน Flutter ว่ามีการเปลี่ยนแปลงสถานะ ซึ่งจะก่อให้เกิดการเร็นเดอร์วิดเจ็ทใหม่ และในอาร์กิวเมนต์ของ `setState` คือฟังก์ชันไม่ระบุชื่อ (anonymous functions หรืออีกชื่อหนึ่งคือ lambda) ที่เปลี่ยนแปลงสถานะของวิดเจ็ท

```dart
    setState(() {
      _counter++;
    });
  }
```

โดยต่อมา มีฟังก์ชัน `build` เช่นเคยที่มีหน้าที่ในการสร้างวิดเจ็ท โดยฟังก์ชัน `build` ของวิดเจ็ทที่มีสถานะนั้นจะถูกรันใหม่ทุกครั้งที่มีการเปลี่ยนแปลงสถานะ

```dart
  @override
  Widget build(BuildContext context) {
    return Scaffold(
      appBar: AppBar(
```

*การทดลอง:* ในระหว่างที่รันแอพลิเคชันอยู่ ลองเปลี่ยนสีพื้นหลังของวิดเจ็ท `AppBar` (เป็นค่าอื่นเช่น `Colors.amber`) แล้วทำการ hot reload โดยการกดไอคอน#box(image("Flutter/flutterHotReload.svg", alt: "สายฟ้า", width: 1.5em), baseline: 20%)เพื่อเห็นการเปลี่ยนแปลงของสีแถบแอพลิเคชันในระหว่างที่สีของวิดเจ็ทอื่น ๆ ยังคงเดิม

```dart
        backgroundColor: Theme.of(context).colorScheme.inversePrimary,
```

โดยในอาร์กิวเมนต์ `title` นี้มีการใช้ค่าที่รับมาจากวิดเจ็ทที่เหนือกว่า โดย `widget` ในที่นี้คือวัตถุของคลาส `MyHomePage` ที่ทำหน้าที่เก็บค่า `title` ของเรา แล้วเราจึงทำค่า `title` นั้นใส่ในวิดเจ็ทข้อความ (`Text`)

```dart
        title: Text(widget.title),
      ),
```

`Center` เป็นวิดเจ็ทจัดเลย์เอาต์ โดยจะทำให้ลูก 1 วิดเจ็ทของมัน (`child`) อยู่ตรงกลาง

```dart
      body: Center(
```

และ `Column` เป็นวิดเจ็ทจัดเลย์เอาต์เช่นกัน มันรับลูกหลายคน (`children`) แล้วจัดเรียงมันในแนวตั้ง โดยค่าเริ่มต้นแล้ว มันจะจัดให้ตัวเองกว้างเท่ากับลูก ๆ ของมัน และพยายามจัดให้ตัวเองสูงเท่าวิดเจ็ทที่สูงกว่า

วิดเจ็ทคอลัมน์มีหลายคุณสมบัติในการควบคุมขนาดของมันและการจัดวางลูก ๆ ของมัน โดยด้านล่างมีการใช้อาร์กิวเมนต์ `mainAxisAlignment` ในการจัดลูก ๆ ของมันให้อยู่ตรงกลางในแนวตั้ง โดย "main axis" หรือ แกนหลัก ในกรณีนี้คือแนวตั้ง เพราะคอลัมน์นั้นเป็นแนวตั้ง (และ "cross axis" หรือแกนไขว้ จะเป็นแนวนอน คือแนวตรงข้ามกับแนวหลัก)

```dart
        child: Column(
          mainAxisAlignment: .center,
          children: [
            const Text('You have pushed the button this many times:'),
            Text(
              '$_counter',
```

การเข้าถึงธีมของแอพลิเคชัน (```dart Theme.of(context)```) แล้วนำธีมข้อความ `headlineMedium` มาใช้:

```dart
              style: Theme.of(context).textTheme.headlineMedium,
            ), // Text
          ],
        ), // Column
      ), // Center
      floatingActionButton: FloatingActionButton(
        onPressed: _incrementCounter,
        tooltip: 'Increment',
        child: const Icon(Icons.add),
      ),
    );
  }
}
```

#pagebreak()

== โครงสร้างโปรเจกต์ Flutter <flStructure>

ในโครงงานนี้ โปรเจกต์ Flutter มีโครงสร้างคร่าว ๆ ดังกล่าว

#tree-list[
  - android
    - app
      - src
        - main
          - java: โคด Java
          - kotlin: โคด Kotlin
          - res: โฟลเดอร์ทรัพยากร เช่น ไอคอนแอพลิเคชัน
          - AndroidManifest.xml
    - build.gradle.kts
    - settings.gradle.kts
  - assets
    - certificates
      - rootCA.crt: ใบรับรอง Root (ดู@x509 สำหรับรายละเอียด)
  - build: โฟลเดอร์สำหรับเก็บไฟล์ไบนารี
  - ios
  - lib: ซอร์สโคดของแอพลิเคชัน
  - linux
  - macos
  - test
  - windows
  - l10n.yaml: ไฟล์ตั้งค่าฟีเจอร์แปลภาษา
  - pubspec.yaml: ไฟล์ข้อมูลโปรเจกต์ Flutter
]

(รายการข้างต้นรวมถึงแค่ไฟล์ที่สำคัญที่จะถูกกล่าวถึงใน@flutter นี้)

== การนำเข้าแพคเกจ

#i ไฟล์ `pubspec.yaml` เป็นไฟล์ที่เก็บข้อมูลเกี่ยวกับโปรเจกต์ Flutter ของคุณ เช่น ชื่อ คำอธิบาย เวอร์ชัน และรวมถึงสิ่งที่จะกล่าวถึงในหัวข้อนี้ คือการติดตั้งและนำเข้าแพคเกจภายนอกมาใช้ในโปรเจกต์

#i โดยหากไม่รวมรายละเอียดโปรเจกต์เบื้องต้นเช่นชื่อและคำอธิบายแล้ว ไฟล์ `pubspec.yaml` จะมีรายละเอียดดังนี้

`environment` นั้นจะกล่าวถึงสิ่งแวดล้อม ซึ่งในกรณีนี้มีเพียง `sdk` ที่ระบุเวอร์ชันของ Flutter SDK ในการคอมไพล์โปรเจกต์

```yaml
environment:
  sdk: ^3.10.1
```

`dependencies` จะกล่าวถึงไลบรารีที่โปรเจกต์พึ่งพา ซึ่งโดยค่าเริ่มต้นแล้ว ในโปรเจกต์ตัวอย่างจะมีการติดตั้งเซ็ทไอคอน Cupertino มาให้ (`cupertino_icons`; หรือเรียกอย่างง่ายว่า ไอคอน iOS) ซึ่งแน่นอนว่าหากคุณไม่ใช้ สามารถลบทิ้งได้

```yaml
dependencies:
  flutter:
    sdk: flutter

  cupertino_icons: ^1.0.8
```

`dev_dependencies` กล่าวถึงไลบรารีที่โปรเจกต์พึ่งพา#emph([ในการพัฒนา]) หมายความว่า ไลบรารีเหล่านี้จะไม่ถูกใส่เข้าไปยังแอพลิเคชันของคุณโดยตรง โดยตามค่าเริ่มต้นแล้ว จะมีแพคเกจ `flutter_test` ที่ถูกดึงมาจาก Flutter SDK โดยตรง และมี `flutter_lints` สำหรับการตรวจข้อผิดพลาดในโคด

```yaml
dev_dependencies:
  flutter_test:
    sdk: flutter

  flutter_lints: ^6.0.0
```

`flutter` เป็นการตั้งค่าเกี่ยวกับ Flutter โดยที่ตามค่าเริ่มต้นแล้วจะมีค่า `uses-material-design` มาให้เป็น `true` ซึ่งจะเป็นการบอกกับ Flutter ว่าแอพลิเคชันนั้นใช้ Material design

```yaml
flutter:
  uses-material-design: true
```

และนอกจากนั้นแล้ว ในส่วนของ `flutter` นี้จะเป็นส่วนที่ลิสต์รายการไฟล์เพิ่มเติมที่ต้องการใส่เข้าไปในแอพลิเคชันด้วยเช่นกัน ตัวอย่างเช่น โครงงานนี้มีการเพิ่มเติมในส่วน `flutter` ดังนี้:

```yaml
  assets:
    - assets/certificates/rootCA.crt
```

โดยจะเป็นการเพิ่มไฟล์ใบรับรอง `rootCA.crt` เข้าไปกับแอพลิเคชันเพื่อใช้ในการส่งคำขอ HTTPS ไปยังอุปกรณ์ของโครงงาน

#pagebreak()

== ระบบการดีไซน์

โดยใน Flutter แล้วนั้น ไม่รวมแพคเกจบุคคลที่สาม จะมีระบบการดีไซน์อยู่สองแบบคือ:

+ Material Design: การดีไซน์ของ Google สำหรับ Android
+ Cupertino Design: การดีไซน์ของ Apple สำหรับ iOS

*หมายเหตุ:* Cupertino Design ถูกแทนที่โดย Liquid Glass แล้ว โดยในปัจจุบันทีม Flutter กำลังทำการตรวจสอบและแก้ไขโครงสร้างระบบดีไซน์ ดังนั้น หากมีผู้พัฒนาต้องการใช้เอฟเฟกต์ Liquid Glass ในแอพลิเคชัน Flutter จึงจำเป็นต้องพึงพาแพคเกจบุคคลที่สามก่อนในขณะนี้ (Flutter เวอร์ชัน 3.38.3 ณ เวลาที่พิมพ์)

#i แอพลิเคชันในโครงงานนี้ใช้ Material Design เนื่องจากมีเป้าหมายหลักเป็นแพลตฟอร์ม Android โดย Material Design คือภาษาการดีไซน์ที่ถูกพัฒนาโดย Google และถูกเปิดตัวครั้งแรก 25 มิถุนายน 2014 และมีเวอร์ชันหลัก 3 เวอร์ชันด้วยกัน โดยที่เวอร์ชันที่ 3 ถูกเปิดตัวในงาน Google I/O 2021 และมีชื่อว่า "Material You" (แต่ชื่อธรรมดา "Material Design 3" ก็ยังถูกใช้งานกันอย่างปกติ) และในงาน Google I/O 2025 มีการเปิดตัว "Material 3 Expressive" ซึ่งเป็นการปรับปรุงต่อจาก Material You เดิมสำหรับ Android 16 และ Wear OS 6 และสามารถดูรายละเอียดเพิ่มเติมเกี่ยวกับ Material 3 ได้ที่ https://m3.material.io/

== ข้อมูลเกี่ยวกับแพลตฟอร์ม

=== Android <flAndroid>

#i ในการพัฒนาแอพลิเคชัน Android โดยใช้เฟรมเวิร์ก Flutter จำเป็นต้องใช้ส่วนประกอบเครื่องมือพัฒนา Android ดังนี้

- Android SDK (API Level 36 ณ เวลาที่พิมพ์)
- Android SDK Build-Tools
- Android SDK Command-line Tools
- Android SDK Platform-Tools
- Android Emulator (ไม่บังคับ)

และแนะนำให้จัดการและติดตั้งเครื่องมือเหล่านี้ผ่าน Android Studio

#i ในการติดตั้ง Android SDK ควรติดตั้ง Android SDK ล่าสุดถึงแม้ว่าอุปกรณ์ของคุณจะใช้เวอร์ชันที่เก่ากว่านั้น เพื่อความมั่นใจว่าแอพลิเคชันจะสามารถใช้กับอุปกรณ์ที่ใหม่ล่าสุดได้

#i แอพลิเคชัน Android จะมี SDK/API level เป้าหมาย (Target SDK/API level) และ SDK/API level ขั้นต่ำ (Minimum SDK/API level) โครงงานนี้ ณ เวลาที่พิมพ์ ใช้ API level เป้าหมาย 36 (Android 16) และ API level ขั้นต่ำ 24 (Android 7) ซึ่งรวมกันแล้ว แอพลิเคชัน Android จะสามารถติดตั้งได้บนระบบตั้งแต่ API level ขั้นต่ำจนถึง API level เป้าหมาย หรือก็คือ แอพลิเคชันในโครงงานนี้สามารถติดตั้งได้ตั้งแต่บนระบบ Android 7 ถึง Android 16 นั่นเอง

==== Java/Kotlin

#i Java และ Kotlin เป็นภาษาสำคัญสำหรับการพัฒนาแอพลิเคชัน Android ถึงอย่างไรก็ตาม แอพลิเคชัน Flutter นั้นถูกเขียนด้วยภาษา Dart แต่ยังจำเป็นต้องมีโคด Java และ Kotlin เล็กน้อยเพื่อเริ่มต้นแอพลิเคชัน Flutter

#i โดยปกติแล้ว Flutter จะสร้างโคดพื้นฐานขึ้นมาให้สำหรับการเริ่มแอพลิเคชันแบบพื้นฐาน (อยู่ภายในโฟลเดอร์ `java` และ `kotlin` ตามที่ถูกกล่าวถึงใน@flStructure) ดังนั้นจึงไม่จำเป็นต้องมีการเขียนโคด Java หรือ Kotlin เอง แต่ในบางกรณี อาจต้องเขียนโคดเพิ่มเองหากมีความต้องการเข้าถึงฟีเจอร์พื้นฐานระบบที่ Flutter ไม่มี API เพื่อให้เข้าถึงได้และไม่มีแพคเกจเพื่อรองรับฟีเจอร์ที่ต้องการ

#i โครงการนี้ใช้ Java 21 (JetBrains Runtime/Azul Zulu OpenJDK) เป็นหลักในการทำงานกับ Gradle แต่แอพลิเคชัน Android ที่ผลิตออกมานั้น เพื่อให้เข้ากับเวอร์ชันที่เก่ากว่าของระบบปฏิบัติการได้ ใช้ Java 11

==== Gradle

#i Gradle เป็นเครื่องมือสร้างระบบอัตโนมัติสำหรับการพัฒนาซอฟต์แวร์หลายภาษา จัดการงานต่าง ๆ เช่น การคอมไพล์ การแพ็คเกจ การทดสอบ การปรับใช้ และการเผยแพร่ ภาษาที่รองรับ ได้แก่ Java (รวมถึงภาษา Kotlin, Groovy, Scala ที่ใช้ JDK), C/C++ และ JavaScript Gradle พัฒนาต่อยอดจากแนวคิดของ Apache Ant และ Apache Maven และนำเสนอภาษาเฉพาะโดเมนที่ใช้ Groovy และ Kotlin ซึ่งต่างจากการกำหนดค่าโครงการที่ใช้ XML ที่ Maven ใช้ Gradle ใช้กราฟแบบอะไซคลิกกำกับทิศทางเพื่อจัดการการอ้างอิง กราฟนี้ใช้เพื่อกำหนดลำดับของงานที่ควรดำเนินการ Gradle ทำงานบน Java Virtual Machine

#i Gradle คือเครื่องมือหลักที่ใช้ในการจัดการโปรเจกต์ Java ส่วนใหญ่ รวมถึงโปรเจกต์ Android โดยในโครงการนี้ จะใช้ Gradle เวอร์ชัน 8.14.3 เป็นหลัก

#i โดยปกติแล้ว ผู้พัฒนานั้นไม่มีความจำเป็นที่จะต้องแตะต้อง Gradle ด้วยตนเอง และ Flutter จะทำการจัดการเอง แต่หากมีความจำเป็นต้องใช้คำสั่ง Gradle ด้วยตนเอง จะมีสคริปต์ `gradlew` (หรือ `gradlew.bat` สำหรับผู้ใช้ Windows) ภายในโฟลเดอร์ `android` ของโปรเจกต์ Flutter เสมอเพื่อเรียกใช้ Gradle ที่ถูกดาวน์โหลดมาสำหรับโปรเจกต์นั้น ๆ

=== Linux <flLinuxDetails>

#i เช่นเดียวกับ Android ที่กล่าวไปข้างต้น Flutter มีการสร้างโคดสำหรับการเปิดแอพลิเคชันแบบพื้นฐาน แต่สำหรับ Linux แล้วนั้น Flutter ใช้โคด C++ และเฟรมเวิร์ก CMake ในการสร้างรากฐานของแอพลิเคชัน

#i ในการพัฒนาแอพลิเคชันสำหรับ Linux ต้องติดตั้งโปรแกรมเพิ่มเติม (build dependencies) ขยายความคือ ด้านบนคือสิ่งที่จำเป็นหากมีระบบอื่นเป็นเป้าหมาย แต่หากต้องการพัฒนาแอพลิเคชัน Linux ต้องติดตั้งโปรแกรมในรายการด้านล่างเพิ่ม

#grid(
  columns: 2,
  column-gutter: 1in,
  [
    - GTK 3 (ไลบรารีสำหรับการพัฒนา)
    - pkg-config
    - ไลบรารี GNU Standard C++ v3
  ],
  [
    - Clang
    - CMake
    - Ninja
  ],
)

#i การติดตั้งไลบรารีและโปรแกรมที่กล่าวไปข้างต้นจะแตกต่างกันไปแต่ละการแจกจ่าย Linux และ Flutter ใช้ไลบรารีพื้นฐานดังกล่าวในการทำงานของแอพลิเคชัน (runtime dependencies)

- GTK 3
- blkid
- LZMA

แต่โดยทั่วไปแล้ว ไลบรารีเหล่านี้ควรถูกติดตั้งมาอยู่แล้วหากคุณใช้ graphical desktop ทั่วไป

==== Debian

```sh
# Development dependencies:
sudo apt install curl git unzip xz-utils zip libglu1-mesa

# Linux build dependencies:
sudo apt install clang cmake ninja-build pkg-config libgtk-3-dev libstdc++-12-dev

# Runtime dependencies:
sudo apt install libgtk-3-0 libblkid1 liblzma5
```

==== Fedora Linux

```sh
# Development dependencies:
sudo dnf install curl git unzip xz zip mesa-libglu

# Linux build dependencies:
sudo dnf install clang cmake ninja-build pkgconf gtk3

# Runtime dependencies:
sudo dnf install gtk3 libblkid xz
```

==== Arch Linux

```sh
# Development dependencies:
sudo pacman -S --needed curl git unzip xz zip glu

# Linux build dependencies:
sudo pacman -S --needed clang cmake ninja pkgconf gtk3

# Runtime dependencies:
sudo pacman -S --needed util-linux-libs xz gtk3
```

=== macOS/iOS

#i การพัฒนาแอพลิเคชันสำหรับ macOS และ iOS นั้นต้องทำบน macOS เท่านั้นและจำเป็นต้องพึ่งพาเครื่องมือ Xcode แต่เนื่องจากในโครงงานนี้ไม่มีผู้ใช้ macOS จึงไม่สามารถสร้างไบนารีสำหรับ macOS และ iOS ออกมาได้ และไม่ใช่เป้าหมายของโครงงานนี้เช่นกัน
